*Merk: Dette er en mal. Slett denne røde teksten i den ferdige versjonen. Før malen tas i bruk, tilpass innholdet til de lokale forholdene ved skolen.*

# Rutiner for førstehjelp ved kutt- og brannskader i naturfag- og kjemiundervisning

*Dette dokumentet ble sist gjennomgått [dato] av [navn]*

## Hensikt

Alle ansatte skal være kjent med førstehjelpsrutinene slik at de vet hvordan de skal reagere når uhell skjer. De skal også kjenne til skolens prosedyrer for håndtering og rapportering av ulykker.

## Når uhell skjer

| **Hendelse** | **Prosedyre** |
| --- | --- |
| Mindre kutt | * Mindre kutt stopper vanligvis å blø av seg selv. * Sjekk såret for glassplinter. * Vask såret og huden omkring i rennende lunkent vann eller antiseptisk middel (sårvann). * Sår som spriker, klemmer du sammen før du setter plaster eller sårstrips på tvers av såret. * Kontakt lege hvis såret ikke slutter å blø eller trenger å sys. Sår som er over 1–2 cm lange og spriker mer enn 3–4 mm bør behandles av lege. |
| Større kutt /alvorlig kutt | * Stans blødningen ved å trykke direkte i såret med fingrene eller en hard gjenstand. Om nødvendig, rop om hjelp. * Legg kompress eller lignende på såret (bruk det du har) for å stoppe blødningen. * Hold trykket ved å legge på en trykkbandasje. * Hvis mulig, hold sårstedet høyt. * Ring 113. * Fortsett å overvåke til hjelpen kommer. Sjekk sirkulasjonen rundt bandasjen. Om nødvendig, løsne og sett på bandasjen på nytt |
| Liten brann | * For å kvele brannen, dekk den med et lokk eller brannteppe, eller bruk et brannslukningsapparat. * Unngå å bruke vann på kjemikalier som brenner. Bruk av vann kan føre til spredning av brann og kjemikalier eller uønskede kjemiske reaksjoner. * Unngå å bruke vann ved brann i elektriske systemer på grunn av faren for elektrisk støt. Hvis mulig, trekk ut støpselet til apparatet. |
| Stor brann | * Aktiver brannalarmen. Følg skolens evakueringsplan. |
| Brann i klær eller hår | * Rop om hjelp. * Plasser personen i nøddusj hvis mulig. Hvis ikke, bruk et brannteppe. * Hvis du bruker et brannteppe på en bevisst person, pakk personen inn i teppet og be vedkommende falle ned på gulvet og rulle seg rundt for å kvele brannen. * Hvis du bruker brannteppet på en bevisstløs eller immobilisert person, dekk til personen med brannteppet, start ved hodet. Stryk teppet fra hodet og ned for å kvele brannen. Husk å sikre frie luftveier. * Ikke stopp før brannen er helt slukket. * Ring 113. * Avkjøl med rennende vann i opptil fem minutter. |
| Mindre eller overfladiske brannskader | * Avkjøl brannskader umiddelbart med lunket vann (rundt 20 grader) i minst 20 minutter. Vær oppmerksom på risikoen for nedkjøling hvis forbrenningsområdet er stort. * Huden på det brannskadde området kan hovne opp, så fjern stramme belter, bånd, smykker og liknende i området. * Hvis du trenger å dekke såret, bruk for eksempel en brannkompress, sterile kompresser eller en plastfilm som ikke fester seg til såret. Hvis brent tøy sitter fast, ikke prøv å fjerne dette. * Ikke bruk sårsalve. * Oppsøk lege hvis forbrenningen er smertefull eller det oppstår blemmer. |
| Alvorlige brannskader | * Avkjøl brannskader umiddelbart med lunket vann (20 grader) i minst 20 minutter. Vær oppmerksom på risikoen for nedkjøling hvis forbrenningsområdet er stort. * Ring 113. * Dekk sår med plastfolie eller steril bandasje. Hvis dette ikke er tilgjengelig, dekk til med rent tøy. * Hold området rent for å unngå infeksjoner. |